මහඔය පොලිස් වසමේ, ‍69 හංදිය ප්‍රදේශයේ දී ඇති වු පුද්ගලික ‍ආරවුලක් හේතුවෙන් ඊයේ (14) පස්වරුවේ සිදුකළ වෙඩි තැබීමකදී පුද්ගලයෙකු ජීවිතක්ෂයට පත්ව තිබෙනවා.ප්‍රේම සම්බන්ධතවක් හේතුවෙන් මරණකරු සහ වෙඩි තැබීම සිදුකළ පුද්ගලයා අතර බහින් බස්වීමක් සිදුව ඇති අතර පසුව කෝපයට පත් ප්‍රධාන සැකකරු සිය සහෝදරයා ද සමඟ පැමිණ කොටන තුවක්කුවකින් මෙම වෙඩි තැබීම සිදුකර ඇති බවයි මහඔය පොලිසිය පැවසුවේ.මහඔය පොලිසිය වැඩිදුරටත් සඳහන් කළේ සැකකරු මෙලෙස වෙඩි තබා ඇත්තේ සිය මවගේ සහෝදරයාට බවයි.වෙඩි තැබීමෙන් මියගොස් ඇත්තේ 35 හැවිරිදි පුද්ගලයෙක්.වෙඩි තැබීම සිදුකළ ප්‍රධාන සැකකරු 23 හැවිරිදි වියේ පසුවන අයෙක් වන අතර ඔහුගේ 22 හැවිරිදි සහෝදරයා ද සිද්ධියට සම්බන්ධයෙන් අද (15) උදෑසන අත්අඩංගුවට ගත් බව මහඔය පොලිසියේ ස්ථානාධිපතිවරයා පැවසුවා.ඔවුන් හෙට (16) දිනයේදී දෙහිඅත්තකණ්ඩිය මහේස්ත්‍රාත්වරයා හමුවට ඉදිරිපත් කිරීමට නියමිතව තිබෙනවා.සිද්ධිය සම්බන්ධයෙන් වන මහේස්ත්‍රාත් පරීක්ෂණය අද (15) සිදුකිරීමට නියමිතයි.